**REFERAT FRA STYREMØTE 07-19**

**I NORSK IRSKSETTERKLUBB**

Dato: 17.oktober 2019.

Tid/sted: Kl. 1900-2006, telefonmøte.

Tilstede: Knut Reed (leder), Lene Moen (nestleder), Stein Nilsen (jakt og trening), Gisle Sveva (avlsrådsleder), Anders Flesberg (økonomi), Tor Westrum (1,vara) og Asgeir Bjørklund ( 2. vara).

Fravær: Nina Hordnes (utstilling).

Referent: Vigdis Ingebrigtsen.

**Sak 01-07-19: Innkalling og dagsorden**

**Vedtak:** *Godkjent med tilleggssak NISK Resultatservice (i).*

**Sak 02-07-19: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 70/18 c | Eksteriør dommer konferanse.  | NH | Arbeidet med oppdatering av  rasekompendium er godt i gang. Må til godkjenning hos styret og NKK.*Eksteriørkonferanse 09.februar 2020. Invitasjoner er sendt ut og det er begynt å komme påmeldinger. Utkastet til oppdaterte rasekompendiumer godkjent av styret. Oversendes til NKK for endelig godkjenning.**Sak 04-07-19 i dagens møte* |
| 119/18 | Profileringsartikler | AF | AF holder kontakt med Hagløf til de har løst sine tekniske utfordringer. *For å få mest rabatt på produktene er det best å kjøpe inn et parti på en bestemt vare. Det innebærer en del administrering, og utgifter til lagerleie, tvilsomt om dette er en lønnsom sak. Styret ønsker en smidig løsning som ved f.eks. direkte netthandel for medlemmer. Alternativ er at avdelingene selv administrer dette etter eget ønske. AF følger opp saken og forhører seg med avdelingene om det er innteresse for det.* |
| 03-02-19 | Geografisk inndeling av lokallag | KR | Regionsreformen trer i kraft fra 01.01.2020.*Vurdere eventuelle endringer til høsten.* *Styremøte 08-19* |
| 06-03-19 | Publisering av Valpekull | GSAF | Valpelista er ajour. Hadde problemer med visning av siden en periode, DataHound har ordnet problemet.NKK har endret visningen av stamtavla.*AF kontakter DataHound ang ny visning*.AR har fått tilbakemelding på at det er vanskelig å finne frem til valpelisten på nettsiden vår.*AR lager et eget menypunkt i* *topplinjen.* |
| 03-06-19 | Veileder til lokalavdelingene | AF | Utarbeide generell veileder for økonomi til lokallagene inne 01.12.2019*AF utarbeider denne veilederen sammen med NISK sin regnskapsfører til januar 2020.* |
| 09-06-19 | RAS informasjon og overgang | GS | Oppdatere RAS samt lage artikkel i Fuglehunden.*Sak 03-07-19 i dagens møte* |
|  | Prøver arrangert av NISK | alle | Fuglehundprøve på Nøsen*Sak 07-07-19 i dagens møte samt eventuelt (Trippelprøven 2020)* |
|  | Oppdretterpris | KR | Knut kommer med forslag*Sak 08-07-19 i dagens møte* |

**Sak 03-07-19: Oppdatert RAS**

GS har Oppdatert RAS, styret har lest gjennom for kvalitetssikring.

GS skal også lage en artikkel i Fuglehunden.

**Vedtak:** *RAS er godkjent. GS publiserer på nettsiden. Det kommer en artikkel om saken i FH nr.6. GS vil i samarbeid med NISK sin redaktør følge opp med en ny artikkel i FH nr.1.*

**Sak 04-07-19: Rasekompendium**

Kompendiet er oversendt NKK standardkomite til endelig godkjenning. Har ennå ikke mottatt svar. Forhåpentligvis er det ikke langt unna.

Når de er godkjent er det ønskelig å få trykket opp kompendiene så snart som mulig. Bodoni forlag i Bergen har et godt tilbud og de leverer i meget god kvalitet.

Fremlagt budsjett for eksteriørkonferansen på ca. kr. 50 000,-.

**Vedtak:** *Styret godkjente trykking av nye rasekompendier for våre 2 raser til en kostnad på NOK 9 600,- eks. mva. Antall: 150 stk. IRHS og 200 stk. IS. Fremlagt budsjett for eksteriørkonferansen ble godkjent av styret. Det blir en definert post på budsjettet for 2020.*

**Sak 05-07-19: Resultat pr. 30.06.2019**

På overstående dato viser regnskapet et overskudd på ca kr. 240 000. Dette er en økning på ca. kr. 70 000,- fra samme tidspunkt i fjor. NISK har ikke store utgifter i år, men heller ikke andre inntekter enn medlemskontingenter. Styret er fornøyd med den positive økonomiske utviklingen.

**Sak 06-07-19: Norgescup – resultatservice**

Norgescupen er populær og viktig for NISK. Sekretær har innhentet tilbud fra Custom Publish (CP) til å administrer Norgescup. De kan ta imot ukentlige resultat for vår NISK cup (høyfjell vinter, høyfjell høst, skog, lavland).  Sekretær må manuelt hente ut rapport og publisere ukentlig. I tillegg må vi ha et eget system på innsending og publisering av bilder manuelt, dersom vi ønsker å fortsette med det. Også sluttresultatet må publiseres manuelt.

Pris på dette vil bli ca. kr 20 000.

Cupen er blitt veldig populær! Det ble meldt inn 195 premier bare i vinter-cupen i år. På facebook er det over 2200 «likes» på artikkelen. Nesten alle sender inn bilder som sekretær legger ut etter hver cup på facebook, og noen utvalgte ukentlig.

Norgescupen er viktig for NISK, den skaper engasjement og interesse for klubben, rasen og for hverandre. Løsningen fra CP er ikke optimal for NISK; da vi må fortsatt ta en del manuelt.

Har tidligere innhentet tilbud fra DataHound, men denne løsningen vil ikke oppfylle våre statuetter.

**Vedtak:** *Styret synes det er en dyr og ikke optimal løsning fra CP. GS og VI jobber videre med en alternativ løsning, som legges frem på neste styremøte.*

**Sak 07-07-19: Nøsenprøven 2020**

NISK ønsker å arrangere en høyfjellprøve høst på Nøsen i 2020. Det har tidligere vært en lang tradisjon for NISK å arrangere Nøsenprøven og ønsker nå å ta opp igjen denne.

LM har kontaktet grunneiere og forespurt, og vi kan få tildelt 5-6 terreng, Vestre Slidre 29.-30.08.2020.

**Vedtak:** *Styret besluttet å sende inn søknad til FKF. Dersom prøven blir innvilget etablerer styret en prøvekomite.*

**Sak 08-07-19: Oppdretterpris**

Styret har tidligere diskutert om det skal etableres en NISK oppdretterpris (Handlingsplan 2019). KR har hatt i oppgave å komme med et forslag.

**Vedtak:** *Styret besluttet at vi ønsker å innføre en oppdretterpris*. *Styret mener at det er et godt* *initiativ for å løfte opp oppdrettere, motivere til mer/bedre avl av rasen vår samt belønne godt avlsarbeid. KR, GS og SN lager forslag til utfyllende kriterier og legger frem på neste styremøte. Ønskelig med innspill fra resten av styremedlemmene. Kriteriene vil bli besluttet på neste møte.*

**Sak 09-07-19: Nytt fra RU**

* Felles avlskonferanse i januar 2020. FA har informert om konferansens agenda.
* kravspesifikasjonsdokumentet fra NESK ; RU ønsker å undersøke muligheten for å implementere dette i DogWeb og slippe å ha to systemer å forholde seg til (Dogweb/Ødegaard).

**Eventuelt:**

* **Oppgaver til IRHS kontaktperson;** *På vegne av styret vil NH ta kontakt og diskutere oppgavene.*
* **Høyde IRHS;** *Ikke noe problem i Norge. Blir omtalt på eksteriørkonferansen.*
* **Leder FH:** *Nr. 1: KR – Frist 12.november*

 *Nr. 2: LM – Frist 22. januar*

 *Nr. 3: GS – Frist 20.mars*

* **Trippelprøven 2020;***04. - 06.oktober, Kongsvoll. Det er søkt. LM har ansvar for å etablere en prøvekomite.*
* **NISK Resultatservice;** *Resultater og informasjon fra NM og høystatusløp er det ikke noen rutiner på hvem som skal publisere. LM kommer med forslag på hvordan vi kan løse dette til neste styremøte.*

**Neste styremøte:** onsdag 20.november kl. 19.00, telefonmøte.